stanford-oval/wikipedia huggingface dataset:
John Paischeff
Oy John Paischeff Ab

Paischeffin huonekaluliikkeen perusti kauppias John Paischeff yhdessä setänsä Alexein kanssa vuonna 1889. Liike aloitti toimintansa Helsingissä Simonkatu 6:ssa. Vuonna 1891 liike muutti Kaivokatu 12:een. Samana vuonna liikkeen yhteyteen perustettiin myös verhoomo ja liike erikoistui huonekalujen, huonekalu- ja verhokankaiden tukku- ja vähittäiskauppaan. Liike myös harjoitti erilaisten huonekalujen valmistukseen liittyvien tarvikkeiden välitystä. Liikkeen liikevaihto kasvoi nopeasti ja vuonna 1909 se oli jo yli 500 000 markkaa . Samana vuonna Johnin setä Alexei kuoli jättäen Johnin johtamaan yritystään yksin. 1.7.1910 liike muutti uusiin tiloihin Mikonkatu 7:ään Agrosin taloon, jossa yrityksellä oli näyttelyhuoneisto ensimmäisessä ja toisessa kerroksessa, sekä suuret varastohuoneet neljännessä kerroksessa. Kauppalehti kirjoitti uusista tiloista vuonna 1909:
»Kaikki nykyaikaiset mukavuudet, kuten hissit ja suuret näyttelyakkunat, ovat uudessa huoneistossa käytettävissä.»
Vuonna 1913 liikkeestä perustettiin osakeyhtiö Oy John Paischeff Ab. Paischeffin liike ei itse valmistanut huonekaluja, vaan osti ne alihankkijoiltaan. Suurin osa kalusteista tuotiin Suomeen Pietarista, Tallinnassa sijaitsevilta Luther-tehtailta ja Thonetin tehtailta Wienistä. Suomalaisista toimittajista liike hyödynsi Soukan puuseppiä, jotka valmistivat huonekaluja Paischeffin liikkeen myyntihinnaston mukaisesti. Paischeff välitti myös Billnäsin konttorihuonekaluja, Muuramen kalustoja, Wrightin kori- ja pajuhuonekalutehtaan tuotteita ja suomalaisten puuseppien tuotantoa eri puolilla Suomea, pääosin Nakkilasta ja Urjalasta (viimeksi mainituista keinutuoleja). Liike myi myös eri valmistajien rautasänkyjä. Huonekaluliikkeen ansiosta suomalaisten kotien (niin kaupunki- kuin maaseutukotien) interiöörit alkoivat samankaltaistua.
John Paischeffin osuus osakeyhtiöstä laski ajan kanssa. Hänen kuolemansa jälkeen leski Ester Paischeff omisti 34 % yhtiöstä. Ester yritti jatkaa yrityksen toimintaa, mutta 1920-luvun taloudellisten vaikeuksien jälkeen liike lopetettiin vuodenvaihteessa 1931-1932. Liikkeen entinen työntekijä Hans Schering yritti jatkaa vielä toimintaa, mutta vararikkoanomus toimitettiin 11.4.1933.
Paischeffin huonekaluliikkeen myyntiluettelo vuodelta 1913. Kannen kuvassa liikkeen Mikonkadun toimipiste Helsingissä.
Jääkiekon 1. divisioonan maailmanmestaruuskilpailut 2007

| --- | --- |


Ajankohta: 15. huhtikuuta -   21. huhtikuuta 2007
Isäntämaat:  Kiina  Slovenia
Joukkueet: 12
Nousivat A-sarjaan:  Ranska   Slovenia
Putosivat II-divisioonaan:  Kiina    Romania

Jääkiekon 1. divisioonan maailmanmestaruuskilpailut 2007 pelattiin Qiqiharissa, Kiinassa (A-lohko), sekä Ljubljanassa, Sloveniassa (B-lohko). Kilpailuissa karsittiin pääsemisestä A-sarjaan vuodeksi 2008. A-sarjaan nousivat Ranska ja Slovenia.
A-lohko

| Joukkue | O | V | JAV | JAH | H | Maaliero | Pisteet |
| --- | --- | --- | --- | --- | --- | --- | --- |
| 1.  Ranska | 5 | 4 | 0 | 1 | 0 | 24-7 | 13 |
| 2.  Puola | 5 | 2 | 2 | 0 | 1 | 22-13 | 10 |
| 3.  Kazakstan | 5 | 3 | 0 | 2 | 0 | 22-11 | 9 |
| 4.  Viro | 5 | 1 | 1 | 2 | 1 | 16-17 | 7 |
| 5.  Alankomaat | 5 | 1 | 1 | 1 | 2 | 20-19 | 6 |
| 6.  Kiina | 5 | 0 | 0 | 0 | 5 | 8-45 | 0 |
Ranska nousi A-sarjaan, Kiina putosi II-divisioonaan
A-lohko > Pistepörssi

| Joukkue | Nimi | Ottelut | Maalit | Syötöt | Pisteet |
| --- | --- | --- | --- | --- | --- |
|  Alankomaat | Bradley Smulders | 5 | 6 | 5 | 11 |
|  Puola | Leszek Laszkiewicz | 5 | 5 | 3 | 8 |
|  Puola | Jacek Plachta | 5 | 5 | 3 | 8 |
|  Ranska | Laurent Meunier | 5 | 3 | 5 | 8 |
|  Viro | Andrei Makrov | 5 | 6 | 1 | 7 |
B-lohko

| Joukkue | O | V | JAV | JAH | H | Maaliero | Pisteet |
| --- | --- | --- | --- | --- | --- | --- | --- |
| 1.  Slovenia | 5 | 5 | 0 | 0 | 0 | 29-5 | 15 |
| 2.  Unkari | 5 | 3 | 1 | 0 | 1 | 20-13 | 11 |
| 3.  Japani | 5 | 1 | 1 | 1 | 2 | 19-22 | 6 |
| 4.  Yhdistynyt kuningaskunta | 5 | 2 | 0 | 0 | 3 | 14-15 | 6 |
| 5.  Liettua | 5 | 2 | 0 | 0 | 3 | 13-20 | 6 |
| 6.  Romania | 5 | 0 | 0 | 1 | 4 | 12-32 | 1 |
Slovenia nousi A-sarjaan, Romania putosi II-divisioonaan
B-lohko > Pistepörssi

| Joukkue | Nimi | Ottelut | Maalit | Syötöt | Pisteet |
| --- | --- | --- | --- | --- | --- |
|  Slovenia | Anže Kopitar | 5 | 1 | 13 | 14 |
|  Slovenia | Tomaž Razingar | 5 | 6 | 4 | 10 |
|  Unkari | Balázs Ladányi | 5 | 5 | 4 | 9 |
|  Slovenia | Marcel Rodman | 5 | 1 | 7 | 8 |
|  Romania | Levente Elekes | 5 | 4 | 3 | 7 |
Nousijat ja putoajat

A-sarja
Putoaja I-divisioonaan:  Itävalta
Putoaja I-divisioonaan:  Ukraina
I-divisioona
Nousija A-sarjaan:  Slovenia
Nousija A-sarjaan:  Ranska
Putoaja II-divisioonaan:  Romania
Putoaja II-divisioonaan:  Kiina
II-divisioona
Nousija I-divisioonaan:  Kroatia
Nousija I-divisioonaan:  Etelä-Korea
Putoaja III-divisioonaan:  Pohjois-Korea
Putoaja III-divisioonaan:  Turkki
III-divisioona
Nousija II-divisioonaan:  Uusi-Seelanti
Nousija II-divisioonaan:  Irlanti
Lopulliset sijoitukset

| Sija | Joukkue |
| --- | --- |
17.:  Slovenia
18.:  Ranska
19.:  Unkari
20.:  Puola
21.:  Kazakstan
22.:  Japani
23.:  Viro
24.:  Britannia
25.:  Alankomaat
26.:  Liettua
27.:  Romania
28.:  Kiina
Cooper Union

Pritzker-palkitun Thom Maynen suunnittelema Cooper Unionin uusi toimitalo, joka aiheutti koululle isoja talousongelmia.
Cooper Union, virallisesti The Cooper Union for the Advancement of Science and Art, on New Yorkin Manhattanilla sijaitseva yksityinen korkeakoulu, joka on erikoistunut insinööritieteisiin, arkkitehtuuriin ja kuvataiteisiin. East Villagessa sijaitsevan oppilaitoksen perusti vuonna 1859 teollisuusmies ja keksijä Peter Cooper, esikuvanaan Pariisin École polytechnique, ja sitä rahoittivat myöhemmin myös terästehtailija Andrew Carnegie ja Cooperin vävypojan Abram S. Hewittin suku. 1940-luvulla Hewittit lahjoittivat koululle New Jerseyssä sijaitsevan Ringwoodin kartanonsa maita, ja syntyi koulun oma maaseutukampus ja virkistysalue Green Camp.
Cooper Union tuli alusta saakka tunnetuksi opiskelijoille maksuttomana korkeakouluna, jossa jokainen sisäänotettu sai täyden stipendin. 2010-luvun vaihteessa oppilaitos joutui talousongelmiin rakennettuaan Cooper Squarelle uuden kalliin ja näyttävän toimitalon. Se otti käyttöön opintomaksut, mistä seurasi mielenosoituksia ja protesteja.
Cooper Union -oppilaitoksessa opiskelee kerrallaan noin tuhat opiskelijaa. Päätoimista opetushenkilöstöä oli lukuvuonna 2017–2018 yhteensä 57.
Cooper Unionin tunnettuihin opiskelijoihin kuuluvat keksijä Thomas Edison, abstrakti maalari Lee Krasner, kuvanveistäjä Augustus Saint-Gaudens, arkkitehti Daniel Libeskind ja Batman-sarjakuvan luoja Bob Kane.
Cooper Unionin kirjasto oli aikoinaan New Yorkin kaupungin ensimmäinen ilmainen lukusali.
Aiheesta muualla

Kuvia tai muita tiedostoja aiheesta Cooper Union Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:The Cooper Union for the Advancement of Science and Art & en:Cooper Union financial crisis and tuition protests
Käännös suomeksi
Brown, Boveri & Cie.

Yrityksen 1901 tekemä vaihtovirtageneraattori yhdessä Sulzer-höyrymoottorin kanssa. Electropolis-museo, Mulhouse.
Brown, Boveri & Cie. (BBC) oli sveitsiläinen sähköalan yritys, joka valmisti muun muassa sähkömoottoreita, turbiineja ja sähköveturien sähköisiä osia. Sen perustivat Badeniin Sveitsissä vuonna 1891 Charles Brown ja Walter Boveri, jotka työskentelivät aikaisemmin Maschinenfabrik Oerlikonissa pääsähköinsinöörinä ja kokoonpano-osaston johtajana.
Brown Boverin ensimmäinen tilaus oli Badenin kaupungin sähkölaitoksen rakentaminen. BBC teki useita perustavanlaatuisia sähköalan keksintöjä, kuten kolmivaihevirran käyttöön ottamisen rakentamalla Frankfurtiin Euroopan ensimmäisen vaihtovirtaa tuottavan lämpövoimalaitoksen. Vuonna 1910 BBC oli Sveitsin suurin koneenrakennusalan yritys. BBC perusti ympäri Eurooppaa tytäryhtiöitä, joista osa oli liikevaihdoltaan suurempia kuin sveitsiläinen emoyritys. Eräät näistä käyttivät keskitysleirivankeja orjatyövoimana kansallissosialistisen Saksan hallitsemilla alueilla toisen maailmansodan aikana.
Vuonna 1939 BBC valmisti ensimmäisen teollista mittakaavaa olevan 4 MW tehoisen kaasuturbiinikäyttöisen sähkövoimalaitoksen Neuchâteliin Sveitsiin.
Vuonna 1988 BBC fuusioitui ruotsalaisen ASEAn kanssa muodostaen Asea Brown Boverin (ABB).
Aiheesta muualla

Kuvia tai muita tiedostoja aiheesta Brown, Boveri & Cie. Wikimedia Commonsissa
Ella Haavisto

| Ella Haavisto> Henkilötiedot |
| --- | --- |
Syntynyt: 2002 Suomi
Kansalaisuus:   Suomi
Tennispelaaja
Kätisyys:  oikea
Aiheesta muualla
WTA
Ella Haavisto (s. 2002) on suomalainen tennispelaaja, joka edustaa Tampereen tennisseuraa. Haavisto on edustanut Suomea Fed Cupissa 2018. Hänen omien sanojensa mukaan hänen vahvuutensa ovat syöttö, kämmen ja nopeus. Haavisto on oikeakätinen ja on pelannut aiemmin Smash-Kotka-seurassa.
Maria Larsson (jääkiekkoilija)

| Maria Larsson |
| --- | --- |

Henkilötiedot
Syntynyt: 18. helmikuuta 1979 Haninge, Tukholma, Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  154 cm
Paino:  51 kg
Pelaajaura
Pääsarjaura:  1998–2017
| Mitalit> Maa:   Ruotsi.Naisten jääkiekko. Olympialaiset  | Mitalit> Maa:   Ruotsi.Naisten jääkiekko. Olympialaiset  | Mitalit> Maa:   Ruotsi.Naisten jääkiekko. Olympialaiset  | Maa:   Ruotsi> Naisten jääkiekko. |
| --- | --- | --- | --- |
|  Pronssia | Salt Lake City 2002 | Jääkiekko |  |
Maria Linda Larsson (s. 18. helmikuuta 1979 Haninge, Tukholma, Ruotsi) on ruotsalainen uransa päättänyt jääkiekkoilija. Larsson on pelipaikaltaan keskushyökkääjä. Hän voitti Salt Lake Cityn talviolympialaisissa 2002 naisten jääkiekon pronssia Ruotsin maajoukkueessa. Larsson lopetti uransa vuonna 2017. Hän laukoi vasemmalta.
Hanne Ojanperä

| Henkilötiedot |
| --- | --- | --- | --- |
Syntymäaika: 7. heinäkuuta 1991
Syntymäpaikka: , Suomi
Pelipaikka: hyökkääjä
Seura
Seura: HJK (Naisten Liiga)
Seurat
| Vuodet | Seura | O | (M) |
| 2013–2017 | PK 35-Vantaa |  |  |
| 2017– | HJK |  |  |
Maajoukkue
| 2011 | Suomi | 2 | (0) |

Hanne Ojanperä (s. 7. heinäkuuta 1991) on suomalainen jalkapalloilija, pelipaikaltaan hyökkääjä. Hän pelaa nykyisin HJK:ssa Naisten Liigassa. Ojanperä on pelannut Suomen naisten jalkapallomaajoukkueessa 2 ottelua.
Tomas Skogs

| Tomas Skogs |
| --- | --- |

Henkilötiedot
Syntynyt: 19. helmikuuta 1984 (ikä 40) Mora, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  86 kg
Seura
Seura:  Mora IK
Sarja:  SHL
Pelinumero:  23
Pelaajaura
Pääsarjaura:  2004–
Aik. seurat:  Halmstad Hammers (Allsv.) IK Nyköpings Hockey (Allsv.) Timrå IK (SEL) Skellefteå AIK (SEL) Örebro HK (SHL) Färjestad BK (SHL)
Tomas Skogs (s. 19. helmikuuta 1984 Mora, Ruotsi) on ruotsalainen jääkiekkopuolustaja, joka pelaa SHL-joukkue Mora IK:ssa. Hän toimii joukkueen kapteenina. Skogs on tunnettu pelityyliltään puolustavana puolustajana.
Ura > Seuraura

Skogs on Mora IK:n oma kasvatti. Hän voitti kauden 2000–2001 päätteeksi J18 Allsvenskanin mestaruuden. Kaudella 2001–2002 Skogs oli seuran J20-junioreiden tehokkain puolustaja tehoilla 9+9=18. Hän debytoi samalla kaudella myös Moran miesten joukkueessa Ruotsin toiseksi korkeimmalla sarjatasolla Allsvenskanissa, jossa Skogs pelasi seitsemän runkosarja- ja kolme nousukarsintasarjan ottelua ilman tehopisteitä. Varsinaisella tulokaskaudellaan 2002–2003 hän teki 35 runkosarjaottelussa tehot 3+3=6. Kaudella 2003–2004 Skogs voitti Moran sisäisen tehotilaston lukemalla +22. Joukkueen kausi päättyi sarjanousuun Elitserieniin.
Kaudella 2004–2005 Skogs debytoi Elitserienissä, jossa hän pelasi kaksi ottelua. Suurimman osan kaudestaan Skogs pelasi kuitenkin lainalla Allsvenskanissa Halmstad Hammersin ja IK Nyköpings Hockeyn joukkueissa, joista jälkimmäisessä hän pelasi kauden loppuun. Kausi 2005–2006 oli Skogsille varsinainen tulokaskausi Elitserienissä ja hän teki Moran paidassa 37 runkosarjaottelussa tehot 1+4=5 ja viidessä playoff-ottelussa yhden maalin. Skogs voitti joukkueen sisäisen tehotilaston lukemalla +12. Kaudella 2006–2007 hän nousi Moran varakapteeniksi. Skogs edusti joukkuetta kauden aikana myös Spengler Cupissa. Kaudella 2007–2008 hän oli Moran tehokkain puolustaja tehoilla 9+9=18. Skogs jakoi Elitserienin puolustajien maalipörssin kolmannen sijan HV71:n Johan Åkermanin ja Färjestad BK:n Thomas Rhodinin kanssa. Hän voitti joukkueensa sisäisen tehotilaston sekä runkosarjassa lukemalla +11 että Kvalserienissä lukemalla +5. Moran kausi päättyi kuitenkin putoamiseen Allsvenskaniin.
Skogs siirtyi kaudeksi 2008–2009 jatkamaan Elitserien-uraansa kolmivuotisella sopimuksella Timrå IK:n riveihin. Kaudeksi 2011–2012 hän siirtyi vuoden mittaisella sopimuksella Skellefteå AIK:hon. Skogs voitti joukkueen sisäisen tehotilaston lukemalla +14. Hän voitti kauden päätteeksi Elitserien-hopeaa. Toukokuussa 2012 Skogs teki Skellefteån kanssa vuoden mittaisen jatkosopimuksen. Kauden 2012–2013 päätteeksi hän voitti Ruotsin-mestaruuden.
Kaudeksi 2013–2014 Skogs siirtyi kaksivuotisella sopimuksella SHL:n (ent. Elitserien) nousijajoukkue Örebro HK:hon. Kaudella 2014–2015 hän nousi joukkueen kapteenistoon. Skogs oli neljällä osumallaan Örebron eniten maaleja tehnyt puolustaja Johan Motinin kanssa. Kaudeksi 2015–2016 hän siirtyi 2+1-vuotisella sopimuksella Färjestad BK:hon. Hän voitti Mestarien liigassa joukkueen sisäisen tehotilaston lukemalla +3.
Skogs palasi kaudeksi 2017–2018 kaksivuotisella sopimuksella kasvattajaseuraansa Mora IK:hon, joka oli noussut edellisenä keväänä SHL:ään. Hänet nimettiin joukkueen kapteeniksi.
Ura > Maajoukkueura

Skogs pelasi alle 18-vuotiaiden MM-kilpailuissa vuonna 2002. Ruotsin A-maajoukkueessa hän on pelannut kahdeksan ottelua tehopistein 1+1=2. Skogs teki A-maajoukkuedebyyttinsä 29. maaliskuuta 2007 Budapestissä Unkaria vastaan. Ensimmäisen A-maajoukkuemaalinsa hän teki Channel One Cupissa 16. joulukuuta 2007 Venäjän Moskovan Megasport-urheilupalatsissa Suomea vastaan.
Skogs on pelannut yhteensä 14 nuorten ja 20 poikien maaottelua.
Avro Canada CF-105 Arrow

| CF-105 Arrow |
| --- | --- |
 Avro Arrow'n jäljennös
Tyyppi:  Torjuntahävittäjä
Valmistaja:  Avro Canada
Ensilento:  25. maaliskuuta 1958
Tila:  Hanke keskeytetty 1959
Pääkäyttäjät:  Kanadan kuninkaalliset ilmavoimat
Valmistusmäärä:  6 
Avro Canada CF-105
Avro Canada CF-105 Arrow oli Avro Canadan suunnittelema deltasiipinen torjuntahävittäjä. Konetta oli tarkoitus käyttää neuvostoliittolaisten yliäänipommikoneiden torjuntaan, mikäli nämä hyökkäisivät Pohjois-Amerikkaan Kanadan ilmatilan kautta. Avro sai vuonna 1953 sopimuksen koneen suunnittelusta ja prototyypin valmistamisesta ja kaikkiaan koneita oletettiin hankittavan 500–600 kappaletta. Hanke kuitenkin keskeytettiin 1959.
Taustaa

Avro Canada CF-100 Canuckin tuotanto oli alkanut vuonna 1952, mutta Kanadan ilmavoimat alkoi liki saman tien etsimään sille seuraajaa, joka kykenisi torjumaan Neuvostoliiton yliäänenopeuksisia ydinpommikoneita. Uudelta konetyypiltä vaadittiin muun muassa kykyä pystyä 2 G:n sivuttaiskiihtyvyyteen 1,5 machin nopeudessa 50 000 jalan korkeudessa täydessä asekuormassa. Vaatimuksia täyttävää lentokonetta ei ollut saatavilla Yhdysvalloista tai Britanniasta, joten hallitus päätyi antamaan 27 miljoonan dollarin arvoisen sopimuksen kahden prototyyppikoneen valmistuksesta Avro Canadalle. CF-105 Arrow'sta tulisi kaksipaikkainen, kaksimoottorinen joka sään hävittäjä. Kanadan ilmavoimat arvioi tarvitsevansa 500–600 Arrow'ta, korvaamaan palveluksessa olevat Canuckit ja F-86 Sabre -koneet. Yhden koneen hinnan arvioitiin olevan 1,5–2 miljoonaa dollaria.
Arrow'n kehitystyötä kiihdytettiin 1955 ja hallitus teki Avron kanssa uuden 260 miljoonan dollarin sopimuksen. Sopimuksen mukaan Avro valmistaisi viisi Arrow I -konetta varustettuna Pratt and Whitney J-75 -suihkumoottoreilla, joita seuraisi 35 Arrow II -konetta Iroquois-moottoreilla, joita ei vielä tuolloin ollut saatavilla. Tavallisesti koneesta rakennettiin ensin prototyyppi lentokoneen testausta varten, jonka jälkeen rakennettiin kokoomalinja sarjatuotantoa varten. Avro päätti suorittaa testaamisen mallien avulla, ja prototyypit ja esituotantolentokoneet valmistuisivat samalta kokoomalinjalta. Tämän uskottiin säästävän sekä työssä että kustannuksissa.
Arrow suoritti ensilentonsa 25. maaliskuuta 1958. Koelentäjänä toimi Virtuti Militarilla palkittu puolalainen Janusz Żurakowski, joka toisen maailmansodan aikana oli palvellut hävittäjälentäjänä Puolan ilmavoimien lisäksi myös Yhdistyneen kuningaskunnan ilmavoimissa saavuttaen useita ilmavoittoja.
Hankkeen lakkautus

Kanadan hallitus teki 20. helmikuuta 1959 kiistanalaisen päätöksen Arrow-hankkeen päättämisestä, sillä pommikoneiden uhan koettiin pienentyneen ja uutena uhkana koettiin ydinohjukset. Ennen lopetuspäätöstä Arrow oli koelennoissa saavuttanut 1,98 machin nopeuden väliaikaisesti käytössä olleilla Pratt & Whitney J75 -suihkumoottoreilla. Koneen oletettiin rikkovan lentokoneiden nopeusennätyksen Iroquois-moottoreilla, joilla varustettua konetta oli tarkoitus testata vain muutamaa päivää myöhemmin. Arrow'n tulevien versioiden uskottiin pystyvän jopa 3 machin nopeuteen. Koelentäjä Jack Woodmanin mukaan kone ylitti helposti kaikki sille asetetut vaatimukset. Päätöksen yhteydessä kaikki Arrow'n prototyypit ja piirustukset määrättiin tuhottaviksi. Kaikkiaan 14 000 henkilöä menetti työpaikkansa. Päätöksen seurauksena monet hankkeen avainhenkilöt muuttivat pois Kanadasta muun muassa NASAn ja Concorde-projektin palvelukseen. Hankkeen lopetuspäivä tunnetaan Kanadassa ”mustana perjantaina”.
Yhdysvallat ja Kanada olivat ilmoittaneet 1. elokuuta 1957 NORADin muodostamisesta, joka yhdistäisi maiden ilmapuolustuksen yhteisen johdon alle.
Pian Arrow'n hylkäämisen jälkeen Kanada hankki Yhdysvalloista Bomarc B -ilmatorjuntaohjuksia ja CF-101 Voodoo -hävittäjiä, jotka oli tarkoitus varustaa ydinaseilla. Ydinaseiden käyttö aiheutti poliittista kädenvääntöä, mikä viivytti Bomarcien suunniteltua aseistamista vuoteen 1963 ja Voodoo-hävittäjien vuoteen 1965. Voodoo-hävittäjien hankintaa oli harkittu jo 1953, mutta ne oli silloin hylätty. Vuonna 1969 Kanada kuitenkin päätti luopua ydinaseiden käytöstä ja Bomarc-ohjukset poistettiin palveluksesta vuoteen 1971 mennessä. Voodoo-hävittäjät palvelivat Kanadan ilmavoimissa vuoteen 1987.
Tekniset tiedot

Lähde: lähde?
Yleiset ominaisuudet
Pituus: &&&&&&&&&&&&&023.072000023,72 m
Kärkiväli: &&&&&&&&&&&&&015.024000015,24 m
Korkeus: &&&&&&&&&&&&&&06.04800006,48 m
Tyhjäpaino: &&&&&&&&&&022244.&&&&0022 244 kg
Lentopaino: &&&&&&&&&&025855.&&&&0025 855 kg (koelentojen aikana)
Voimalaite: &&&&&&&&&&&&&&02.&&&&002 × Pratt & Whitney J75-P-3 -suihkumoottoria
Suoritusarvot
Suurin nopeus: &&&&&&&&&&&02104.&&&&002 104 km/h (Mach &&&&&&&&&&&&&&01.09800001,98)
Aseistus
AIM-7 Sparrow -ohjusta
Nuoli-minisarja

Kanadan kansallinen televisio CBC esitti tammikuussa 1997 kaksiosaisen minisarjan Nuoli (The Arrow). Sarjan pääosassa, hävittäjähankkeesta vastanneena Crawford Gordonina, näytteli Dan Aykroyd.
Kirjallisuutta

Campagna, Palmiro: A.V. Roe Canada and the Avro Arrow.  Dundurn Group Ltd, 2003.  ISBN 978-1550024388  Google-kirjat (rajoitettu esikatselu). (englanniksi)
Aiheesta muualla

Kuvia tai muita tiedostoja aiheesta Avro Canada CF-105 Arrow Wikimedia Commonsissa
The Avro Arrow – Canada's Broken Dream. CBC Digital Archives. (englanniksi)
Avro Arrow
NGC 2420

NGC 2420
NGC 2420 on avoin tähtijoukko Kaksosten tähdistössä. Tähtijoukko tunnetaan myös nimillä Collinder 154 tai Melotte 69. Sen löysi saksalais-englantilainen tähtitieteilijä Friedrich Wilhelm Herschel 19. marraskuuta 1783. Tähtijoukko sijaitsee noin 8100 valovuoden päässä Maasta.
Clara Markstedt

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Clara Anna Linnea Markstedt
Syntymäaika: 20. elokuuta 1989
Syntymäpaikka: , Ruotsi
Pelipaikka: hyökkääjä
Pituus: 172 cm
Paino: 65 kg
Seura
Seura: Vittsjö GIK
Pelinumero: 6
Seurat
| Vuodet | Seura | O | (M) |
| 2010–2012 | AIK | 63 | (22) |
| 2013–2014 | Piteå IF | 39 | (5) |
| 2015 | Hammarby IF DFF | 18 | (2) |
| 2016– | Vittsjö GIK | 50 | (15) |
| Yhteensä | Yhteensä | 170 | (44) |
Maajoukkue
| 2012 | Ruotsi U23 | 4 | (0) |
 Seurajoukkueuran tilastot kattavat vain kansalliset sarjat.
Clara Anna Linnea Markstedt (s. 20. elokuuta 1989 Ruotsi) on ruotsalainen jalkapalloilija, pelipaikaltaan hyökkääjä. Hän pelaa nykyisin Damallsvenskan-joukkue Vittsjössä. Markstedtin uran kohokohtiin kuuluu 21. lokakuuta 2018 Eskilstuna Unitedia vastaan tehty hattutemppu.
Hän teki debyyttinsä Damallsvenskanissa AIKin riveissä 2010. Markstedt pelasi seurassa vuoteen 2012 asti, kunnes vaihtoi seuraa Piteå IF:iin, jossa pelasi kaksi seuraavaa kautta. Vuonna 2014 hän siirtyi Hammarbyyn, ja sieltä vapaana agenttina 2016 nykyiseen seuraansa Vittsjöön.
Ulrika Karlsson

| Ulrika Karlsson |
| --- | --- |
 Ulrika Karlsson vuonna 2010.
Henkilötiedot
Syntynyt: 1973 Ruotsi
Kansalaisuus:   Ruotsi
Ammatti:  poliitikko
Poliitikko
Puolue:  Maltillinen kokoomus
Vaalipiiri:  Uppsalan vaalipiiri
Kotipaikka:  Uppsala
Aiheesta muualla
Virallinen sivu
Ulrika Karlsson (s. 1973) on ruotsalainen Maltillisen kokoomuksen poliitikko. Hän oli Ruotsin valtiopäivien jäsen vuosina 2006–2018. Karlsson asuu Uppsalassa.
Käännös suomeksi
Emma Wertsén

Emma Wertsén vuonna 2015
Emma Katinka Renée Wertsén (s. Samuelsson; 17. lokakuuta 1988) on ruotsalainen miekkailija, joka käyttää aseenaan kalpaa. Hän saavutti miekkailun maailmanmestaruuskilpailuissa 2015 naisten kalvan hopeaa Rossella Fiamingon voittaessa kultaa.
Lubumbashi

| Lubumbashi |
| --- | --- |

 vaakuna

Valtio:   Kongon demokraattinen tasavalta
Provinssi:  Katanga
Perustettu:  1910
Nimenvaihdos:  1965
Pinta-ala:  
 – Kokonaispinta-ala:  747 km²
Korkeus:  1 208 m
Väkiluku (2004):  1 283 380
Aikavyöhyke:  UTC+2
Infobox OKVirheellinen NIMI-arvo: 
Lubumbashi (entinen ranskankielinen Élisabethville  tai hollanninkielinen  Elisabethstad) on Kongon demokraattisen tasavallan toiseksi suurin kaupunki ja maan kaakkoisosan keskus. Tämä kuparinlouhintateollisuudesta vaurastunut kaupunki on Katangan maakunnan pääkaupunki. Lubumbashin  asukasluku vuonna 2004 oli noin 1,3 miljoonaa.
Sijainti

Lubumbashi sijaitsee noin 1 000 metriä merenpinnan yläpuolella niin sanotulla kuparivyöhykkeellä, joka ulottuu Kongon eteläosasta Sambian keskiosiin. Kafwe-joki virtaa läheisellä Sambian rajalla liittyäkseen Sambesi-jokeen etelämpänä.
Lubumashi sijaitsee Ilebosta, Kolwezista ja Kindusta tulevien rautateiden risteyskohdassa. Rautatietä pitkin kuljetetaan mm. kuparia, kobolttia, sinkkiä, tinaa ja hiiltä. Kaupungissa on myös kansainvälinen Luanon lentokenttä.
Historia

Lubumbashi perustettiin vuonna 1910. Sen nimi oli vuoteen 1965 saakka Elisabethville.
Vuonna 1960 Belgian Kongon itsenäistyessä Belgiasta Katangan maakunta julistettiin itsenäiseksi. Lubumbashi toimi tämän separatistisen valtion pääkaupunkina vuoteen 1963 saakka, jolloin YK:n joukot, jolta Kongo oli pyytänyt apua tilanteen ratkaisemiseksi, kukistivat kapinan.
Mobutu Sese Sekon aikana kaupunki oli alennustilassa, mutta vuosina 1999–2003 se toimi valtion pääkaupunkina.
Talous ja kulttuuri

Lubumbashi on kansallisesti tärkeä taloudellinen ja teollinen keskus. Siellä valmistetaan tekstiilejä, elintarvikkeita, painotuotteita, tiiliä ja kuparijalosteita.
Kaupungin nähtävyyksiä ovat mm. kasvitieteellinen puutarha, eläintarha ja arkeologis-etnologinen Lubumbashin kansallismuseo. Siellä on myös kansallisen mittapuun mukaan korkeatasoinen Lubumbashin yliopisto.
Lubumbashi on väestörakenteeltaan monikansallinen. Suurimpia väestöryhmiä ovat sangat, lambat, lubat, lundat ja rundat. Kaupungin valtakieli on swahili, josta on kehittynyt siellä erityinen kingwana-murre.